
Ingress
Den nye viltressursloven trer i kraft 1. juli 2026. Samtidig oppheves dagens viltlov. Et nytt lovkrav blir at "Kommuner som ønsker å fastsette og kreve inn fellingsavgift for elg og hjort, må gjøre dette i forskrift, jf. viltressursloven § 9 fjerde ledd." Dagens minsteareal for elg er også utdatert, og passer ikke med kommunens praksis for tildeling eller størrelsen til Nordreisa bestandsplanområder. Nordreisa kommune har i dag praksis for å bruke 50 % for å tildele mer elg enn minstearealet tilsier.
Vedtaksmyndighet
 

Saksopplysninger
Et nytt lovkrav blir at "Kommuner som ønsker å fastsette og kreve inn fellingsavgift for elg og hjort, må gjøre dette i forskrift, jf. viltressursloven § 9 fjerde ledd."
I dag har Nordreisa kommune fire bestandsplanområder.
Statskog Reisadalen: 305 800 dekar
Stora Ste/Auko: 92 608 dekar
Oksfjord/Vaddas: 93 273 dekar
Vest for Reisafjellet Bestandsplanområde: 139 516 dekar
 
 
Forskriften stiller krav om at et bestandsplanområde har 20 ganger minstearealet:
 
 
Forskrift om forvaltning av hjortevilt § 12.Krav til bestandsplanområde for elg og hjort
Et bestandsplanområde er to eller flere vald som samarbeider om å utarbeide bestandsplan for elg og/eller hjort. Bestandsplanområdet må disponere et tellende areal på minimum 20 ganger minstearealet. Bestandsplanområdet skal oppnevne en representant som opptrer på vegne av bestandsplanområdet overfor kommunen.
 
 
Nordreisa kommune har et minsteareal på 5000 dekar med unntak av Reisadalen som har minsteareal på 15 000 dekar.
 
Økonomi
Forskriften vil gjøre det mulig for kommunen å fortsette med fellingsavgift for elg.
 
 
Vurdering
En redusering av dagens minsteareal som står i stil med kommunens elgbestand og tildelinger er viktig for å gjøre kommunens handlingsrom i elgforvaltningen større. 

Reisadalen her flere tynne skogsområder, spesielt mot kommunegrense Kautokeino. Det foreslås derfor et større minste areal her.  Kartet nedenfor er fra GreenPlan prosjektet, som kobler naturen med
arealplanlegging. Mørkere farger symboliserer bedre habitatkvalitet for elg. Øverst i Reisadalen er det dårligere habitatkvalitet for elg enn lengere ned i dalen. Det virker derfor naturlig å sette minste areal for tildeling av elg større der.
 

 


Kommunedirektørens innstilling
Nordreisa kommune sender oppstart om revisjon av Forskrift om adgang til jakt etter elg, Nordreisa kommune, Troms på seks uker høring og offentlig ettersyn.
 
 


 

Behandling

Votering nr 1 - Votering over forslag
Forslag: Opprinnelig forslag
For: 7 stemmer (100%) - AP 1, FrP 1, H 1, INP 1, SP 1, SV 2
Mot: 0 stemmer (0%) 
 

 -  vedtak
Nordreisa kommune sender oppstart om revisjon av Forskrift om adgang til jakt etter elg, Nordreisa kommune, Troms på seks uker høring og offentlig ettersyn.
 
 




Vedlegg
Forskrift om adgang til jakt etter elg, Nordreisa kommune, Troms - Lovdata

